**Zaključci i preporuke obrazovnog sektora o tranziciji Hrvatske prema klimatskoj neutralnosti**

Ovaj set zaključaka i preporuka sastavljen je na temelju Panel rasprave s obrazovnim sektorom o tranziciji Hrvatske prema klimatskoj neutralnosti održanoj 1.10.2021. te rezultata ankete koju je po završetku 24.9.2021. ispunilo 1799 predstavnika obrazovnog sektora.

U panel raspravi sudjelovali su panelisti:

* Davor Malović, ravnatelj Tehničke škole Sisak
* dr.sc. Boris Jokić, Institut za društvena istraživanja u Zagrebu
* Boris Anić, Klasična gimnazija Zagreb
* Marica Kučan, Pomorska škola Bakar
* Mile Živčić, ravnatelj Agencije za strukovno obrazovanje i obrazovanje odraslih

Dr.sc. Dubravka Brezak Stamać, ravnateljica Agencije za odgoj i obrazovanje je bila uvodničarka te je moderirala raspravu.

Ovi zaključci i preporuke predstavit će se na završnoj konferenciji 27.10.2021.

**Zaključci i preporuke**:

* Članovi obrazovnog sektora su mišljenja da klimatske promjene predstavljaju ozbiljan problem i velika većina (95%) je zabrinuti zbog klimatskih promjena koje oni već opažaju u Hrvatskoj. Trećina od njih je stava da obrazovni sektor treba ima važnu ulogu u komuniciranju klimatskih promjena
* Velika većina je mišljenja da su pored Vlade i ministarstava svi zajedno odgovorni za rješavanje problema klimatskim promjenama u Hrvatskoj
* Pedeset posto je stava da će se rado uključiti u djelovanje radi održivog razvoja i ne očekuje dodatnu motivaciju za to
* Međutim, indikativno je da čak 74% ispitanika kaže da im je potrebna dodatna edukacija o klimatskim promjenama i to primjerice kroz stručne skupove
* Postoji određena suradnja između škola i lokalne zajednice, ali pretežito je mišljenje da je potrebna veća suradnja na temu klimatskih promjena i u provedbi niskougljičnih mjera
* U Hrvatskoj postoje dobri projekti kao što su SOELA (Projekt SOELA-Solarni električni automobil) i SEMEP (South Eastern Mediterranean Sea Project) odgoj i obrazovanje za okoliš namijenjen nastavnicima ali treba više takvih projekata kroz koje se ostvaruje suradnja među školama, s lokalnom zajednicom i jačaju se kompetencije o klimatskim promjenama i razmjena ideja i praksi

Preporuke:

* Potrebno je osvijestiti učenike o klimatskim promjenama i načinima ublažavanja njihovih učinaka
* Potrebno je školu približiti zajednici i povezati mlade ljude
* Potrebna je bolja implementacija i provedba edukacije o klimatskim promjenama
* Potrebno je prepoznati dobre primjere u HR i primijeniti ih
* Potrebno je otvoriti prostor za suradnju među profesorima
* Potrebno je kroz stručna usavršavanja nastavnika poticati učenje o klimatskim promjenama
* Potrebno je brže djelovati
* Potrebna je implementacija modula o klimatskim promjenama u strukovnom usavršavanju
* Lokalna zajednica bi trebala vršiti veći utjecaj na škole
* Potrebno je učenike upoznati s potrošačkim mentalitetom i odgovornošću prema okolišu
* Potrebno je učenike naučiti praktičnim vještinama (npr. popravak predmeta) i poticati ih da manje kupuju i više se brinu za stvari